als_Latn ron_Latn dik_Latn
Në Vorë militantët e LSI vazhdojnë të sjellin probleme. Sipas policisë një militant i LSI ka përplasur me makinë një të PS, menjëherë pasi ky i fundit ka dalë nga qendra e votimit.
Ngjarja ka ndodhur në qendrën e votimit në fshatin, Ahmetaq, rreth orës 13:20.
Nga verifikimet e policisë shtetasi B. F , ka përplasur me automjet shtetasin Sh. K., i cili ndodhet në QSUT jashtë rrezikut për jetën. Policia thotë se po punohet për sqarimin e plotë të rrethanave të ngjarjes si dhe për kapjen e shtetasit B. F.
Deklarate e Partise Socialiste Tirane
Partia Socialiste Tirane shpreh keqardhjen per tensionimin qe Presidentit i zgjedhur Ilir Meta, ka nxitur e po nxit ne Vore nga dje dhe sot ne vazhdim. Ilir Meta ka angazhurar nje rrjet njerezish me precedente penale, per te provokuar e penguar votuesit e zones. Jane te njejtet qe e kthyen Voren ne nje vendgrumbullim mercenaresh ordinere te Ilir Metes ne zgjedhjet e kaluara vendore. Partia Socialiste Tirane u ben thirrje te gjithe qytetareve te Vores me te drejte vote, te marrin pjese masivisht ne votim dhe te mbajne mire parasysh sot shprehjen e urte te popullit, “Qeni qe leh nuk te ha!”. Mos bini pre e provokimeve qe organizon i deshperuari Ilir Meta dhe konsiderojini kercenimet e tij, shenja te cekuilibrimit te nje politikani qe nuk po kupton dot se si do jetoje pa pushtet. Ruani qetesine. Beni detyren patriotike ndaj Vores dhe Shqiperise, me voten tuaj. Deshperimi i partise se Presidentit te zgjedhur, nuk mund, nuk duhet dhe nuk do t’ia prishe dot kete feste demokratike Shqiperise. Sa me shume njerez ne votime sot, aq me te bukura per Voren, Tiranen dhe Shqiperine kater vitet qe vijne.
als_Latn als_Latn als_Latn als_Latn als_Latn